ขายออนไลน์รีบอ่านด่วน
สคบ.ไล่บี้ลงทะเบียนให้ถูกต้องพ้นคุก-ถูกปรับ,พล.ต.ต.ประสิทธิ์ เฉลิมวุฒิศักดิ์ เลขาธิการคณะกรรมการคุ้มครองผู้บริโภค (สคบ.) เปิดเผยว่า สคบ.ขอแจ้งให้บรรดาพ่อค้าแม่ค้าที่ขายของออนไลน์ ไม่ว่าจะเป็นการขายผ่านช่องทางเว็บไซต์ เฟซบุ๊ก แอปพลิเคชันไลน์ รวมถึงแอปพลิเคชันอื่นๆ ที่มียอดขายเกินกว่าปีละ 1.8 ล้านบาท ให้มาลงทะเบียนเป็นผู้ค้าตลาดแบบตรง ตาม พ.ร.บ.ขายตรงและตลาดแบบตรง พ.ศ.2560 ไม่เช่นนั้นจะมีโทษจำคุก 1 ปี และปรับ 100,000 บาท หรือทั้งจำทั้งปรับ,สคบ.ได้พยายามกวดขันและไล่ตรวจสอบผู้ค้าออนไลน์ เพื่อไม่ให้เกิดปัญหาการหลอกลวงผู้บริโภคในภายหลัง เนื่องจากตอนนี้ตลาดค้าขายออนไลน์ได้รับความนิยมในหมู่ผู้บริโภคอย่างมาก จึงขอให้ผู้ค้าออนไลน์มาลงทะเบียนให้ถูกต้อง เพราะมีกฎหมายกำหนดไว้อยู่แล้ว ส่วนประชาชนทั่วไปที่โพสต์ขายสินค้าอาจจะแค่ 1-2 ครั้ง ซึ่งอาจเพราะเบื่อของที่ตัวเองใช้แล้ว จึงเอามาโพสต์ขายผ่าน เว็บไซต์หรือเฟซบุ๊กเป็นครั้งคราว แบบนี้ไม่จำเป็นต้องมาจดทะเบียน,นอกจากนี้ ยังมีกรณีที่ผู้ค้าออนไลน์ไปเช่าพื้นที่ในเว็บไซต์เพื่อตั้งวางขายสินค้าตัวเองที่เรียกว่า มาร์เก็ตเพลส ก็ต้องมาจดทะเบียนตลาดแบบตรงเช่นกัน เพื่อเป็นการดูแลผู้บริโภคและเจ้าของสินค้าเอง เนื่องจาก สคบ.พบว่าเริ่มมีเจ้าของสินค้ามาร้องเรียนว่า ได้ไปเช่าพื้นที่เว็บไซต์ขายสินค้า และขายสินค้าได้แล้วแต่ไม่ได้เงิน เพราะในเงื่อนไขการซื้อขาย จะให้ผู้ซื้อโอนเงินผ่านทางเว็บไซต์ ขณะที่เจ้าของสินค้าจะส่งสินค้าตรงไปยังผู้ซื้อเลย ซึ่งปรากฏว่าเว็บไซต์ที่รับเงินไว้ไม่ยอมโอนเงินให้กับเจ้าของสินค้า ลองคิดดูว่าเจ้าของสินค้ามีตั้งหลายเจ้า ถ้าถูกโกงทุกเจ้าจะเป็นเม็ดเงินเท่าไหร่.
พล.ต.ต.ประสิทธิ์ เฉลิมวุฒิศักดิ์ เลขาธิการคณะกรรมการคุ้มครองผู้บริโภค (สคบ.) เปิดเผยว่า สคบ.ขอแจ้งให้บรรดาพ่อค้าแม่ค้าที่ขายของออนไลน์ ไม่ว่าจะเป็นการขายผ่านช่องทางเว็บไซต์ เฟซบุ๊ก 
ประสิทธิ์ เฉลิมวุฒิศักดิ์,สคบ.,ขายออนไลน์,แอปพลิเคชัน,ลงทะเบียน